Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 546

10. évfolyam Oktatási szakmai alapozó ismeretek 148 óra Oktatási szakmai alapozó gyakorlatok 111 óra Elmélet és gyakorlat 259 óra OKTATÁSI SZAKMAI ALAPOZÓ ISMERETEK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. Az Oktatási szakmai alapozó ismeretek tanításának-tanulásának célja a viszonylag több elméleti ismerettel és jobb képességekkel rendelkezõ, jobban terhelhetõ tanulók felkészítése, az oktatás szakmacsoport általános ismereteinek, összefüggéseinek megértetése, tudatosítása, a szakmatanuláshoz szükséges készségek, képességek fejlesztése, valamint olyan alkalmazási készség kialakítása, amely megalapozza a szakmacsoportba tartozó szakmák gyakorlását. További cél a tanulók felkészítése az önálló és csoportban történõ tevékenységekre. A tananyag sokszínû, aktív tanulói magatartást és tanulási élményeket eredményezõ bemutatása keltse fel a tanulók érdeklõdését a szakmacsoport iránt, alakítsa ki a tanulók pályájának folyamatos tervezését. Az Egészségkultúra tanításának célja megismertetni a tanulókkal az egészségmegõrzés és egészségfejlesztés jelentõségét, hogy mindennapi tevékenységükben, magatartásukban az egészséges életmódra való törekvés nyilvánuljon meg. Lényeges, hogy a tanulók értsék az egészségkultúra fogalmát, és aktívan vegyenek részt annak gyakorlati alakításában. Hangsúlyt kell adni az egészség „érték” jellegének, ami segít a preventív szemlélet kialakításában. A Szakirányú társadalomismeret tanításának-tanulásának célja multikulturális ismeretek elsajátítása, az egyes nemzetiségi, etnikai, vallási csoportok hagyományaiból fakadó viselkedések indítékainak megértése, a másság iránti tolerancia fejlesztése. A Pedagógiai alapismeretek tanításának-tanulásának célja, hogy megismertesse a tanulókkal a nevelés folyamatát, fõbb területeit, neveléstörténeti elõzményeit, a nevelés színtereit. Ismertesse meg az egyén csoportban, közösségben elfoglalt helyét, a szakmacsoportba tartozó szakképesítések munkakörének helyét a nevelés folyamatában, legfõbb személyiségjegyeit, a nevelés módszereit, eszközeit, az egyéni bánásmódot. A Pszichológiai alapismeretek tanításának-tanulásának célja, hogy a tanulók a pszichológiai fogalmakat és szakkifejezéseket megismerjék, ismereteiket tudják alkalmazni késõbbi tanulmányaik és szakmájuk gyakorlása során. Cél a tanulók megismertetése az emberi pszichikum fejlõdésével kapcsolatos törvényszerûségekkel, tulajdonságokkal és jellegzetességekkel, valamint ezek biológiai és szociális összefüggéseivel. Fejlesztési követelmények A tantárgy tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló ismeretszerzés, az ismeretek alkalmazási képessége. Fejlõdjön a tanulók szóbeli és írásos szakmai kommunikációs képessége, rajzi képessége. Alakuljon ki, fejlõdjön, erõsödjön meg a tanulók saját munkájukkal kapcsolatos igényessége, munkájuk legyen átgondolt, célszerû, eredményes, a szóbeli kommunikációban törekedjenek a nyelv, a szakkifejezések szabatos használatára, munkáikban az igényes külalakra. A tantárgyi tevékenység során szokjanak hozzá a tanulók a számítástechnikai eszközök használatához. Alakuljon ki a tanulókban az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. A tantárgyi tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Egészségkultúra: A tanulók tudják elhelyezni az egészségkultúrát a tudományok rendszerében, legyenek képesek az egészséggel kapcsolatos értékek felismerésére és az egészséget megõrzõ magatartás elsajátítására. Legyenek tisztában a felelõsségteljes nemi élettel, az élvezeti cikkek egészségügyi, a káros szenvedélyek egészség- és személyiségromboló hatásaival. Szakirányú társadalomismeret: Fejlõdjön a tanulók empátiája a magyar népcsoporttal és a Magyarországon élõ nemzetiségekkel kapcsolatban, alakuljon ki a másság elfogadásának szemlélete A tanulás során fejlõdjön és erõsödjön a tanulók szakmai munkával kapcsolatos kötelességtudata, felelõsségérzete, szóbeli kommunikációban törekedjenek a nyelv szabatos, helyes használatára. Fejlõdjön a tanulókban az önálló feladatmegoldás képessége, érezzék meg a tanulási eredmények, sikerek értékét, örömét. Pedagógiai alapismeretek: A tanulók ismerjék meg a pedagógia fogalmát, a tudomány célját, kapcsolatát más tudományterületekkel, a nevelés történetének néhány fontosabb eseményét. A tanulók ismerjék a nevelés lehetõségét és korlátjait, meghatározó tényezõit, a személyiség fejlõdését befolyásoló tényezõket. A tanulók ismerjék a szokásalakítás menetét, a nevelõ és nevelt szerepét a nevelés folyamatában. A tanulók ismerjék a családi, bölcsõdei, óvodai és iskolai nevelés sajátosságait, a nevelés legfontosabb módszereit, eszközeit, a magatartászavarok jellemzõit, lehetséges okait. Ismerjék a beteg, sérült gyermekek gondozásával-nevelésével kapcsolatos feladatokat, a helyettesítõ, korrigáló, pótló nevelést. Pszichológiai alapismeretek: A tanulók tudják felidézni az alapvetõ általános és személyiség-lélektani alapfogalmakat, konkrét tapasztalatokat szerezni saját lelki jelenségeikrõl és azok mûködésérõl. Tudják felismerni, besorolni, osztályozni az egyes lelki jelenségeket és személyiségdimenziókat, az érett személyiség kritériumait megnevezni, és összevetni a saját személyiségjellemzõikkel. Tudják meghatározni az érés és a fejlõdés törvényszerûségeit, ismertetni a szenzomotoros és kognitív fejlõdés menetét. Tudják meghatározni a tanulás viselkedésmódosító szerepét, meghatározni a motiváció, az érzelem és az akarat fejlõdésének lényegét. Tudják felsorolni a szocializáció legfontosabb területeit, megmagyarázni fejlõdést befolyásoló szerepét.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes